CELEX: 31989D0313
Language: el
Date: 1989-04-27 00:00:00
Title: 89/313/ΕΟΚ: Απόφαση της Επιτροπής της 27ης Απριλίου 1989 για τη βελτίωση της αποτελεσματικότητας των γεωργικών διαρθρώσεων στο Βέλγιο (περιοχή Βαλλονίας), σύμφωνα με τον κανονισμό (ΕΟΚ) αριθ. 797/85 του Συμβουλίου (Τα κείμενα στη γαλλική και ολλανδική γλώσσα είναι τα μόνα αυθεντικά)

Avis juridique important

|

31989D0313

89/313/ΕΟΚ: Απόφαση της Επιτροπής της 27ης Απριλίου 1989 για τη βελτίωση της αποτελεσματικότητας των γεωργικών διαρθρώσεων στο Βέλγιο (περιοχή Βαλλονίας), σύμφωνα με τον κανονισμό (ΕΟΚ) αριθ. 797/85 του Συμβουλίου (Τα κείμενα στη γαλλική και ολλανδική γλώσσα είναι τα μόνα αυθεντικά)  

Επίσημη Εφημερίδα αριθ. L 131 της 13/05/1989 σ. 0066 - 0066

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 27ης Απριλίου 1989  για τη βελτίωση της αποτελεσματικότητας των γεωργικών διαρθρώσεων στο Βέλγιο (περιοχή Βαλλονίας), σύμφωνα με τον κανονισμό (ΕΟΚ) αριθ. 797/85 του Συμβουλίου  (Τα κείμενα στη γαλλική και ολλανδική γλώσσα είναι τα μόνα αυθεντικά)  (89/313/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1137/88 (2), και ιδίως το άρθρο 25 παράγραφος 3,  Εκτιμώντας:  ότι βελγική κυβέρνηση ανακοίνωσε σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85 την απόφαση της 1ης Δεκεμβρίου 1988, που τροποποιεί την απόφαση της περιφερειακής εκτελεστικής αρχής της Βαλλονίας της 20ής Νοεμβρίου 1986 σχετικά με τη χορήγηση στους γεωργούς και στους καλλιεργητές κηπευτικών συμπληρωματικής πριμοδότησης για πρώτη εγκατάσταση·  ότι σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85 η Επιτροπή πρέπει να αποφασίσει εάν, σε συνάρτηση με τη συμφωνία των εν λόγω διατάξεων με τον ανωτέρω κανονισμό και λαμβανομένων υπόψη των στόχων αυτού του κανονισμού καθώς και της αναγκαίας σύνδεσης μεταξύ των διαφόρων μέτρων, πληρούνται οι όροι χρηματοδοτικής συμμετοχής της Κοινότητας·  ότι η συμπληρωματική πριμοδότηση για πρώτη εγκατάσταση που προβλέπει η περιοχή της Βαλλονίας ανταποκρίνεται στους όρους και στους στόχους του άρθρου 7 του κανονισμού (ΕΟΚ) αριθ. 797/85 ·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Τα μέτρα που ελήφθησαν στο Βέλγιο σε εφαρμογή του κανονισμού (ΕΟΚ) αριθ. 797/85 συνεχίζουν να πληρούν, λαμβανομένης υπόψη της απόφασης της περιφερειακής εκτελεστικής αρχής της Βαλλονίας της 20ής Νοεμβρίου 1986, όπως τροποποιήθηκε από την απόφαση της 1ης Δεκεμβρίου 1988, τους όρους για τη χρηματοδοτική συμμετοχή της Κοινότητας στην κοινή δράση που αναφέρεται στον τίτλο του εν λόγω κανονισμού.  Άρθρο 2  Η παρούσα απόφαση απευθύνεται στο Βασίλειο του Βελγίου.  Βρυξέλλες, 27 Απριλίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 93 της 30. 3. 1985, σ. 1.  (2) ΕΕ αριθ. L 108 της 29. 4. 1988, σ. 1.